**ΠΡΟΚΗΡΥΞΗ ΘΕΣΗΣ ΕΡΓΑΣΙΑΣ ΠΑΙΔΑΓΩΓΟΥ**

Η Ε.Κ.ΠΟ.Σ.Π.Ο. ΝΟΣΤΟΣ προκηρύσσει μία (1) νέα θέση εργασίας **Παιδαγωγού** στο πλαίσιο της Δράσης «Επιχορήγηση Ν.Π. Ε.Κ.Πο.Σ.Π.Ο. ΝΟΣΤΟΣ για τη Λειτουργία Εποπτευόμενων Διαμερισμάτων για Ασυνόδευτους Ανήλικους 16 ετών και άνω» με Κωδικό ΟΠΣ 5069255, στον Ειδικό Στόχο «Άσυλο» και στον Εθνικό Στόχο «Υποδοχή/άσυλο» του Ε.Π. Ταμείου Ασύλου, Μετανάστευσης και Ένταξης. Η Δράση συγχρηματοδοτείται από το Ταμείο Ασύλου, Μετανάστευσης και Ένταξης.

Ο/H εργαζόμενος/η θα εργάζεται με κυλιόμενο ωράριο, πέντε (5) ημέρες κατά τη διάρκεια της εβδομάδας (συμπεριλαμβανομένων Σαββάτου, Κυριακής και αργιών). Η διάρκεια της πρόσληψης θα είναι έως 31/12/2021. Ο/Η υποψήφιος/α μπορεί να ενημερωθεί για την προκήρυξη της θέσης εργασίας Παιδαγωγού από την ιστοσελίδα της Ε.Κ.ΠΟ.Σ.Π.Ο. ΝΟΣΤΟΣ [*www.nostos.org.gr*](http://www.nostos.org.gr).

|  |
| --- |
| **ΔΥΟ ΛΟΓΙΑ ΓΙΑ ΤΟ ΕΡΓΟ**  |
| Βασικός σκοπός της λειτουργίας των εποπτευόμενων διαμερισμάτων είναι η υποστήριξη των ασυνόδευτων ανηλίκων - άνω των 16 ετών- σε κατάλληλο πλαίσιο εξατομικευμένης φροντίδας και προστασίας, σύμφωνα με τις ικανότητες και δεξιότητες τους και λαμβάνοντας υπόψη τις αναπτυξιακές τους ανάγκες, στη μετάβασή τους προς την ενηλικίωση και την ανεξαρτησία. |

**ΚΕΦΑΛΑΙΟ Α’: ΚΑΘΗΚΟΝΤΑ ΘΕΣΗΣ ΠΑΙΔΑΓΩΓΟΥ**

Ειδικότερα, ο/η Παιδαγωγός προσφέρει εντατικά μαθήματα της ελληνικής γλώσσας στους ανηλίκους ενδυναμώνοντάς τους να επικοινωνούν χωρίς τη συνδρομή διερμηνέα με τα λοιπά μέλη της ομάδας υποστήριξης, τον/την ΕΕΑ ή άλλο σύμβουλο και την ευρύτερη κοινότητα. Ο/Η Παιδαγωγός λειτουργεί στο πλαίσιο της διεπιστημονικής και πολυκλαδικής ομάδας του προσωπικού, με κοινό στόχο την εξυπηρέτηση του βέλτιστου συμφέροντος του ανηλίκου και την αποτελεσματική λειτουργία του Προγράμματος.

Πιο συγκεκριμένα ο/η Παιδαγωγός:

* Βοηθά τον/την Κοινωνικό Λειτουργό και τον/την Εξουσιοδοτημένο Εκπρόσωπο του Ανηλίκου (εφεξής ΕΕΑ) στην αξιολόγηση των εκπαιδευτικών αναγκών των φιλοξενουμένων.
* Επικουρεί τους φιλοξενούμενους, σε συνεργασία με τον/την Κοινωνικό Λειτουργό και τον/την ΕΕΑ στην ένταξη σε δημόσια σχολεία, την υποστήριξη της ενσωμάτωσης στη σχολική κοινότητα και την ενίσχυση της εκπαιδευτικής διαδικασίας.
* Διδάσκει την Ελληνική Γλώσσα, υποστηρίζει τους φιλοξενούμενους νεαρούς στα μαθήματα που παρακολουθούν
* Συμβάλει στην ανάπτυξη επικοινωνιακών και κοινωνικών δεξιοτήτων
* Τηρεί έντυπα και εκθέσεις αξιολόγησης των εκπαιδευόμενων.
* Συμμετέχει στη διοργάνωση δημιουργικών δραστηριοτήτων και ενισχυτικής διδασκαλίας των ανηλίκων.
* Οφείλει να διατηρεί αρχείο για την πρόοδο κάθε ανηλίκου και να ενημερώνει τον/την Κοινωνικό Λειτουργό ή τον Συντονιστή της Μονάδας.
* Οφείλει να παρίσταται σε τακτικές και προκαθορισμένες συναντήσεις της ομάδας υποστήριξης.
* Οφείλει να λειτουργεί στο πλαίσιο του επαγγελματικού του ρόλου, να διατηρεί μια επαγγελματική σχέση με τους ανήλικους, να μην μοιράζεται τα προσωπικά τους δεδομένα και να μην δημιουργεί σχέσεις εξάρτησης, να μην αποδέχεται δώρα από τους ανήλικους ή οποιοδήποτε χρηματικό πόσο.

**ΚΕΦΑΛΑΙΟ Β’: ΠΡΟΣΟΝΤΑ ΥΠΟΨΗΦΙΟΥ/ΚΡΙΤΗΡΙΑ ΕΠΙΛΟΓΗΣ**

**Απαραίτητα προσόντα:**

* Πτυχίο Παιδαγωγικού Τμήματος Δημοτικής Εκπαίδευσης ή Ελληνικής Φιλολογίας ή Φιλοσοφίας, Παιδαγωγικής και Ψυχολογίας ή Φιλοσοφίας ή Φιλοσοφίας και Παιδαγωγικής (Τριτοβάθμιας Πανεπιστημιακής Εκπαίδευσης από Δημόσιο Φορέα).
* Πτυχίο καλής γνώσης αγγλικής ή γαλλικής γλώσσας από Δημόσιο ή Ιδιωτικό Φορέα (Β2 ή Γ2).
* Πιστοποίηση βασικών γνώσεων χειρισμού Η/Υ (Microsoft Word, Excel, Internet) από Δημόσιο ή Ιδιωτικό Φορέα.
* Επαγγελματική εμπειρία τουλάχιστον ενός (1) έτους σε αντικείμενο συναφές με την παιδική προστασία ή την προστασία των ασυνόδευτων ανηλίκων ή προσφύγων κι αιτούντων άσυλο.

**Επιθυμητά προσόντα:**

* Εθελοντική εργασία σε αντικείμενο συναφές του πτυχίου ή στην προστασία των ασυνόδευτων ανηλίκων ή προσφύγων κι αιτούντων άσυλο.
* Μεταπτυχιακό δίπλωμα σε συναφές αντικείμενο και ιδιαίτερα σε θέματα εκπαίδευσης και αγωγής, μάθησης και διδασκαλίας, ανθρωπίνων δικαιωμάτων, εφηβείας/παιδικής ηλικίας ή και σε συνδυασμό με τη μετανάστευση.

**ΚΕΦΑΛΑΙΟ Γ’: ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

Οι ενδιαφερόμενες/οι καλούνται να αποστείλουν την αίτηση με τα δικαιολογητικά σε κλειστό φάκελο **ιδιοχείρως ή** **ταχυδρομικώς με συστημένη επιστολή** από την  **Τρίτη 25 Μαΐου 2021** έως την **Τετάρτη 02 Ιουνίου** **2021 ώρα** **12:00**. Δεκτές θα είναι εκείνες που θα έχουν ημερομηνία αποστολής έως και την καταληκτική ημερομηνία της προκήρυξης (δηλ. 02/06/2021) και που θα φτάσουν στο φορέα ταχυδρομικώς με συστημένη επιστολή έως και την **Παρασκευή 04/06/2021 ώρα 13:00**. Στον φάκελο της αίτησης θα αναγράφονται τα ακόλουθα:

**Προς: Ε.Κ.ΠΟ.Σ.Π.Ο ΝΟΣΤΟΣ**

**Διεύθυνση: Νοταρά 45 και Μετσόβου 30 Τ.Κ. 10683 Αθήνα**

**Τμήμα Προσωπικού για την Προκήρυξη Παιδαγωγού για τη Δράση «Επιχορήγηση Ν.Π. Ε.Κ.Πο.Σ.Π.Ο. ΝΟΣΤΟΣ για τη Λειτουργία Εποπτευόμενων Διαμερισμάτων για Ασυνόδευτους Ανήλικους 16 ετών και άνω».**

Ο φάκελος θα πρέπει να περιλαμβάνει τα εξής απαιτούμενα δικαιολογητικά:

1. Βιογραφικό σημείωμα.
2. Αίτηση εκδήλωσης ενδιαφέροντος για τη συγκεκριμένη θέση (βλ. Επιστολή εκδήλωσης ενδιαφέροντος συνημμένη στην Προκήρυξη στο www.nostos.org.gr)
3. Φωτοαντίγραφο αποδεικτικού στοιχείου ταυτότητας (για τους/τις Έλληνες πολίτες και τους πολίτες άλλου κράτους μέλους της ΕΕ), ταυτότητα ομογενούς (για τους/τις Έλληνες/ιδες ομογενείς) ή φωτοαντίγραφο της νόμιμης άδειας παραμονής σε ισχύ (για τους αλλοδαπούς τρίτων χωρών (π.χ. ταυτότητα αναγνωρισμένου πρόσφυγα, δελτίου αιτούντος ασύλου).
4. Ευκρινές αντίγραφο Πτυχίου Πανεπιστημιακής Εκπαίδευσης.
5. Μεταπτυχιακός Τίτλος Σπουδών (εάν υπάρχει).
6. Πτυχίο καλής γνώσης αγγλικής ή γαλλικής γλώσσας από Δημόσιο ή Ιδιωτικό Φορέα (Β2 ή Γ2).
7. Πιστοποίηση βασικών γνώσεων χειρισμού Η/Υ (Microsoft Word, Excel, Internet) από Δημόσιο ή Ιδιωτικό Φορέα.
8. Βεβαίωση προϋπηρεσίας από εργοδότες και βεβαίωση του οικείου ασφαλιστικού φορέα για την απόδειξη της προϋπηρεσίας (δυνατότητα εκτύπωσης με τους κωδικούς taxisnet από το [www.gov.gr](http://www.gov.gr)).
9. Βεβαίωση του φορέα στον οποίο οι υποψήφιοι/ες παρείχαν τις εθελοντικές υπηρεσίες τους, όπου θα αναφέρονται το όνομα και το είδος του φορέα, το χρονικό διάστημα κατά το οποίο ο/η υποψήφιος/α παρείχε τις υπηρεσίες του/της και το είδος των υπηρεσιών στην περίπτωση που αναφέρονται στο βιογραφικό σημείωμα (εάν υπάρχει).

Σε περίπτωση επιλογής ο/η υποψήφιος/α θα πρέπει να προσκομίσει:

1. Πιστοποιητικό Ποινικού Μητρώου, με το οποίο να αποδεικνύεται ότι δεν έχει καταδικαστεί για αδίκημα που δεν επιτρέπει την ανάληψη καθηκόντων π.χ. κακούργημα ή πλημμέλημα που τιμωρείται με ποινή φυλάκισης τουλάχιστον ενός (1) έτους, καθώς και αδικήματα της βαριάς σωματικής βλάβης, αρπαγής ανηλίκου, ακούσιας απαγωγής, προσβολής γενετήσιας αξιοπρέπειας, αποπλάνησης παιδιών, κατάχρησης ανηλίκων σε ασέλγεια, πορνογραφίας ανηλίκων, προσέλκυση παιδιών για γενετήσιους λόγους, μαστροπείας, εκμετάλλευσης πόρνης, ασέλγειας σε ανήλικο έναντι αμοιβής, και εκβίασης, σύμφωνα με το άρθρο 22 του Ν. 4375/2016.
2. Πιστοποιητικό Υγείας Υγειονομικού Ενδιαφέροντος.

**ΚΕΦΑΛΑΙΟ Δ’: ΔΙΑΔΙΚΑΣΙΑ ΑΞΙΟΛΟΓΗΣΗΣ/ΕΠΙΛΟΓΗΣ**

Η Ε.Κ.ΠΟ.Σ.Π.Ο. ΝΟΣΤΟΣ τηρεί για την επιλογή νέου προσωπικού την ισχύουσα νομοθεσία και τις γενικές αρχές της συνθήκης της ΕΚ και ειδικά την αρχή τήρησης της ίσης μεταχείρισης, της μη διάκρισης, της ισότητας των φύλων, της αξιοκρατίας και της διαφάνειας, σύμφωνα με το άρθρο 24 της Υπουργικής Απόφασης για το Σύστημα Διαχείρισης και Ελέγχου των Ε.Π. ΤΑΜΕ-ΤΑΕ 2014-2020 (αριθ. 82350/ΦΕΚ 2451/Β’/9.8.2016). Κατά την εξέταση των βιογραφικών θα τηρηθεί απόλυτη εμπιστευτικότητα. Αναλυτικά η Πολιτική Προστασίας Προσωπικών Δεδομένων της Ε.Κ.ΠΟ.Σ.Π.Ο. ΝΟΣΤΟΣ βρίσκεται στην ιστοσελίδα το φορέα στο <https://www.nostos.org.gr/site/gr/privacy_policy.html>.

**Η διαδικασία αξιολόγησης/επιλογής των υποψηφίων ορίζεται ως ακολούθως:**

* Αποσφραγίζονται οι φάκελοι των υποψηφίων και ελέγχονται ως προς την πληρότητα της αίτησης και των απαιτούμενων δικαιολογητικών.
* Οι υποψήφιοι/ες των οποίων οι φάκελοι είναι πλήρεις και επαρκείς καλούνται σε συνέντευξη. Οι υποψήφιοι/ες θα ειδοποιηθούν τηλεφωνικά ή ηλεκτρονικά.
* Η αξιολόγηση των συμμετεχόντων διενεργείται από ομάδα διεξαγωγής συνεντεύξεων, η οποία αποτελείται από δύο μέλη, ένα εκ των οποίων κατέχει ιδιαίτερη γνώση σχετικά με θέματα που αφορούν στη συγκεκριμένη θέση εργασίας για την οποία καλούνται να διαγωνιστούν οι ενδιαφερόμενοι. Η εν λόγω ομάδα αξιολογεί την καταλληλότητα των υποψηφίων και πραγματοποιεί την τελική επιλογή των προσώπων που θα στελεχώσουν την δομή.

|  |
| --- |
| **ΒΑΘΜΟΛΟΓΗΣΗ ΚΡΙΤΗΡΙΩΝ**Η σειρά κατάταξης μεταξύ των υποψηφίων καθορίζεται σύμφωνα με τα ακόλουθα κριτήρια, το οποία μοριοδοτούνται συνδυαστικά ως εξής: |
| **ΚΡΙΤΗΡΙΟ** | **ΑΝΑΛΥΣΗ ΚΡΙΤΗΡΙΟΥ** | **ΒΑΘΜΟΛΟΓΗΣΗ** |
| 1. Πτυχίο Παιδαγωγικού Τμήματος Δημοτικής Εκπαίδευσης ή Ελληνικής Φιλολογίας ή Φιλοσοφίας, Παιδαγωγικής και Ψυχολογίας ή Φιλοσοφίας ή Φιλοσοφίας και Παιδαγωγικής
 | Πτυχίο Τριτοβάθμιας Πανεπιστημιακής Εκπαίδευσης από Δημόσιο Φορέα. | **10-20***(βαθμός πτυχίου x 2)* |
| 1. Μεταπτυχιακό δίπλωμα
 | Από Δημόσιο ή Ιδιωτικό Φορέα (εφόσον έχει αναγνωριστεί):Οποιοδήποτε σχετικό με τη θέση τίτλο μεταπτυχιακών σπουδών της ημεδαπής ή ισότιμος τίτλος της αλλοδαπής αντίστοιχης ειδικότητας. | **0-5***(2,5 για ένα συναφές μεταπτυχιακό, 5 για δύο συναφή μεταπτυχιακά ή ανώτερη εκπαίδευση/διδακτορικό)* |
| 1. Πτυχίο καλής γνώσης αγγλικής ή γαλλικής γλώσσας από Δημόσιο ή Ιδιωτικό Φορέα (Β2 ή Γ2).
 | Από Δημόσιο ή Ιδιωτικό Φορέα | **2,5-5 για Β2,** **5-10 για Γ2***(2,5 για αγγλικά Β2, 2,5 για γαλλικά Β2, 5 για αγγλικά Γ2, 5 για γαλλικά Γ2)* |
| 1. Πιστοποίηση βασικών γνώσεων χειρισμού Η/Υ (Microsoft Word, Excel, Internet) από Δημόσιο ή Ιδιωτικό Φορέα.
 | Από Δημόσιο ή Ιδιωτικό Φορέα | **5***(σε περίπτωση που ο υποψήφιος δεν συμπεριλάβει στον φάκελο το Κ4 δεν μπορεί να προχωρήσει στο στάδιο της συνέντευξης)* |
| 1. Επαγγελματική εμπειρία τουλάχιστον ενός (1) έτους σε αντικείμενο συναφές με την παιδική προστασία ή την προστασία των ασυνόδευτων ανηλίκων ή προσφύγων κι αιτούντων άσυλο.
 | Συνοδευόμενη από βεβαίωση εργοδότη και βεβαίωση προϋπηρεσίας του οικείου ασφαλιστικού φορέα | **0-30***(5 για κάθε εργασιακό 6μηνο έως 3 έτη, πέραν της απαιτούμενης προϋπηρεσίας ενός έτους)* |
| 1. Εθελοντική εργασία σε συναφές του πτυχίου αντικείμενο, ή στην προστασία των ασυνόδευτων ανηλίκων ή προσφύγων κι αιτούντων άσυλο.
 | Συνοδευόμενη από σχετική βεβαίωση του φορέα στον οποίο οι υποψήφιοι/ες παρείχαν τις εθελοντικές υπηρεσίες τους, όπου θα αναφέρονται το όνομα και το είδος του φορέα, το χρονικό διάστημα κατά το οποίο ο/η υποψήφιος/α παρείχε τις υπηρεσίες του/της και το είδος των υπηρεσιών | **5***(για τουλάχιστον έναν μήνα εθελοντισμού)* |
| 1. Συνέντευξη
 |  | **0-20** |

**Τελικός υπολογισμός:**

Από την προηγούμενη διαδικασία έχει προκύψει ο τελικός βαθμός για κάθε έναν/μία υποψήφιο/α σε κάθε ένα από τα κριτήρια αξιολόγησης. Οι βαθμοί αυτοί πολλαπλασιάζονται με τους ακόλουθους συντελεστές βαρύτητας ανά κριτήριο και το άθροισμα αυτών αποτελεί τον τελικό βαθμό του/της κάθε υποψήφιου/ας.

|  |
| --- |
| **ΣΥΝΤΕΛΕΣΤΕΣ ΒΑΡΥΤΗΤΑΣ ΚΡΙΤΗΡΙΩΝ** |
| **Κριτήρια:** | **Συντελεστής βαρύτητας ανά κριτήριο:** |
| **Κ1: ΠΤΥΧΙΟ ΠΑΙΔΑΓΩΓΙΚΟΥ ΤΜΗΜΑΤΟΣ ΔΗΜΟΤΙΚΗΣ ΕΚΠΑΙΔΕΥΣΗΣ Ή ΕΛΛΗΝΙΚΗΣ ΦΙΛΟΛΟΓΙΑΣ Ή ΦΙΛΟΣΟΦΙΑΣ, ΠΑΙΔΑΓΩΓΙΚΉΣ ΚΑΙ ΨΥΧΟΛΟΓΙΑΣ Ή ΦΙΛΟΣΟΦΙΑΣ Ή ΦΙΛΟΣΟΦΙΑΣ ΚΑΙ ΠΑΙΔΑΓΩΓΙΚΗΣ (ΤΡΙΤΟΒΑΘΜΙΑΣ ΠΑΝΕΠΙΑΣΤΗΜΙΑΚΗΣ ΕΚΠΑΙΔΕΥΣΗΣ)** | **0,10** |
| **Κ2: ΜΕΤΑΠΤΥΧΙΑΚΟ ΔΙΠΛΩΜΑ** | **0,10** |
| **Κ3: ΠΤΥΧΙΟ ΞΕΝΗΣ ΓΛΩΣΣΑΣ (ΑΓΓΛΙΚΑ Ή ΓΑΛΛΙΚΑ)** | **0,10** |
| **Κ4: ΠΙΣΤΟΠΟΙΗΣΗ ΓΝΩΣΗΣ ΧΕΙΡΙΣΜΟΥ Η/Υ** | **0,05** |
| **Κ5: ΕΡΓΑΣΙΑΚΗ ΕΜΠΕΙΡΙΑ** | **0,15** |
| **Κ6: ΕΘΕΛΟΝΤΙΚΗ ΕΡΓΑΣΙΑ** | **0,10** |
| **Κ7: ΣΥΝΕΝΤΕΥΞΗ** | **0,40** |

Ο τελικός βαθμός δηλαδή της αξιολόγησης του/της υποψήφιου/ας προκύπτει από τον τύπο:

|  |
| --- |
| **ΣΒ= (Κ1x0,10) + (K2x0,10) + (K3x0,10) + (K4x0,05) + (K5x0,15) + (K6x0,10) + (K7x0,40)** |

Όπου:

* ΣΒ: Συνολικός βαθμός υποψηφίου/ας.
* Κ1 – Κ7: Κριτήρια αξιολόγησης υποψηφίων.

**Μέγιστη Βαθμολογία Υποψηφίων: 16,75**

**Σε περίπτωση που οι υποψήφιοι έχουν βαθμολογία κάτω του 55% της μέγιστης (9,21) θα θεωρούνται απορριφθέντες.**

**ΚΕΦΑΛΑΙΟ Ε’: ΚΑΤΑΛΗΚΤΙΚΗ ΗΜΕΡΟΜΗΝΙΑ**

**Καταληκτική ημερομηνία** υποβολής των αιτήσεων είναι η **Τετάρτη 02 Ιουνίου** **2021** ώρα **12:00**. Σε περίπτωση που οι αιτήσεις αποσταλούν με ταχυδρομείο, δεκτές θα είναι εκείνες που θα έχουν ημερομηνία αποστολής έως και την καταληκτική ημερομηνία της προκήρυξης (δηλ. 02/06/2021) και που θα φτάσουν στο φορέα έως και την **Παρασκευή 04/06/2021 ώρα 13:00**

Ο χρόνος αξιολόγησης πληρότητας φακέλου και δικαιολογητικών θα διαρκέσει από την **Δευτέρα 07/06/2021** έως την **Τετάρτη 09/06/2021**.

Ο χρόνος διεξαγωγής συνεντεύξεων θα διαρκέσει από **Παρασκευή** **11/06/2021** έως **Τρίτη 15/06/2021.**

**ΚΕΦΑΛΑΙΟ ΣΤ’: ΚΑΤΑΤΑΞΗ ΥΠΟΨΗΦΙΩΝ**

Αφού η Ε.Κ.ΠΟ.Σ.Π.Ο. ΝΟΣΤΟΣ επεξεργαστεί τις αιτήσεις των υποψηφίων, τους κατατάσσει βάσει κριτηρίων που ορίζονται στην παρούσα ανακοίνωση (βλ. Κεφάλαιο Δ’, Βαθμολόγηση κριτηρίων). Σε περίπτωση που ο αριθμός των υποψηφίων είναι μικρότερος του τριπλάσιου των θέσεων που προκηρύσσονται η διαδικασία κρίνεται άκυρη και επαναπροκηρύσσεται.

Η κατάταξη των υποψηφίων, βάσει της οποίας θα γίνει η τελική επιλογή για την πρόσληψη, πραγματοποιείται ως εξής:

* 1. Η κατάταξη των υποψηφίων γίνεται κατά φθίνουσα σειρά σε πίνακα, με βάση τη συνολική βαθμολογία που συγκεντρώνουν από τα βαθμολογούμενα κριτήρια.
	2. Στην περίπτωση ισοβαθμίας υποψηφίων στην συνολική βαθμολογία προηγείται αυτός/ή που έχει τις περισσότερες μονάδες στο Κ7 κριτήριο (συνέντευξη), και αν αυτές συμπίπτουν, αυτός/ή που έχει τις περισσότερες μονάδες στο Κ5 κριτήριο (επαγγελματική εμπειρία). Αν εξαντληθούν τα δύο αυτά κριτήρια προηγείται αυτός/ή που έχει τις περισσότερες μονάδες στο κριτήριο Κ6 (εθελοντική εργασία). Στην περίπτωση που όλα τα κριτήρια συμπίπτουν, η σειρά μεταξύ των ισοβαθμούντων καθορίζεται με δημόσια κλήρωση.

**ΚΕΦΑΛΑΙΟ Ζ’: ΑΝΑΡΤΗΣΗ ΠΙΝΑΚΩΝ ΚΑΙ ΥΠΟΒΟΛΗ ΕΝΣΤΑΣΕΩΝ**

Η Ε.Κ.ΠΟ.Σ.Π.Ο. ΝΟΣΤΟΣ προβαίνει στην αξιολόγησή των υποψηφίων και τον υπολογισμό των κριτηρίων. Στη συνέχεια, προβαίνει στην κατάρτιση πίνακα κατάταξης και στην ανάρτησή του στο διαδίκτυο την **Τετάρτη 16/06/2021**. Η πρόσληψη θα πραγματοποιηθεί από τον φορέα με βάση τον πίνακα κατάταξης.

Κατά του πίνακα αυτού επιτρέπεται στους ενδιαφερόμενους η άσκηση ένστασης μέσα σε αποκλειστική προθεσμία τριών (3) εργάσιμων ημερών η οποία αρχίζει από την ημέρα της ανάρτησης τους στο διαδίκτυο (16/06/2021-18/06/2021). Η ένσταση κατατίθεται ή αποστέλλεται με συστημένη επιστολή στα γραφεία της Ε.Κ.ΠΟ.Σ.Π.Ο. ΝΟΣΤΟΣ (Μετσόβου 30 και Νοταρά 45 10683 Αθήνα). Οι ενστάσεις θα εξετάζονται από το αρμόδιο όργανο και θα υπάρχει απάντηση αποδοχής ή απόρριψης της ένστασης εντός δύο (2) εργάσιμων ημερών από τη λήξη τις προθεσμίας ενστάσεων (18/06/2021-22/06/2021). Τέλος, σε περίπτωση ενστάσεων, αναρτάται στην ιστοσελίδα της Ε.Κ.ΠΟ.Σ.Π.Ο. ΝΟΣΤΟΣ ο τελικός πίνακας κατάταξης στις 23/06/2021.